钦定古今图书集成/理学汇编/学行典/第188卷 > 杨文修
## 钦定古今图书集成/理学汇编/学行典/第188卷 > 杨文修

按《绍兴府志》：“杨文修，诸暨人。有至性。母病，刲股以进，
病遂愈。母没，负土成坟，慈乌数十随之往返。乡闾欲
上其事，固止之。文修故病瘿，道遇异人，以手摩之，瘿
移于背。居乡，德惠及人，皆不忍，名呼曰‘佛子。常平使
者朱熹每行部至县，必造庐与谈论，久之乃去。其为
贤哲所重如此’。”